burgasdotpro/wikipedia huggingface dataset:
Spoločenstvo obcí

Spoločenstvo obcí () je vo Francúzsku označenie pre zväzok obcí. Obce spoločne vytvárajúce rámec, v ktorom môžu spoločne riešiť komunálne úlohy. V roku 2009 bolo vo Francúzsku 2 406 týchto Spoločenstiev obcí, ktoré zahrňovali 27,5 miliónov obyvateľov.
Právny status.
Podľa platných ustanovení "Code général des collectivités territoriales" (Všeobecného zákonníka o územných korporáciách) je Spoločenstvo obcí verejná inštitúcia v medzikomunálnej spolupráci, ktorú tvorí niekoľko obcí, a ktorá zahrnuje súvislý priestor bez enklávy. Aj potom, kedy toto ustanovenie vstúpilo v platnosť, môžu už skôr založené spoločenstvá obcí, ktoré netvoria jednoliate územie, existovať aj naďalej.
Založenie nového spoločenstva môže iniciovať jeden či viac obecných radných z dotyčných obcí, ale môže ho tiež iniciovať zástupca štátnych orgánov, prefekta v čele departementu, v ktorom tieto obce ležia. V tomto druhom prípade treba súhlas departemálnej komisie medzikomunálnej spolupráce. Nové spoločenstvo potvrdzuje svojim výnosom prefekt, pokiaľ založenie odsúhlasia obecní zastupitelia v minimálne dvoch tretinách dotknutých obcí s najmenej polovicou obyvateľov budúceho spoločenstva alebo aspoň polovica obcí s najmenej dvoma tretinami obyvateľov. Spoločenstvo obcí môže byť vytvorené na dobu neurčitú, alebo len na obmedzenú dobu.
Orgány.
Spoločenstvo obcí riadi rada spoločenstva ("conseil communautaire"), ktorej členovia sú volení obecnými radami. Rozdelenie kresiel sa určuje buď podľa jednomyseľného súhlasu členských obcí, alebo sú pridelené proporcionálne v pomere k počtu obyvateľov obcí. V oboch prípadoch musí mať každá zúčastnená obec aspoň jedného zástupcu a naopak môže mať nanajvýš polovicu členov.
Kompetencie a financovanie.
Spoločenstvá obcí preberajú v každom prípade kompetencie zúčastnených obcí v otázkach územného plánovania a hospodárskeho rozvoja presahujúce jednotlivé obce. Okrem toho musia prevziať aspoň jednu kompetenciu z oblastí ochrany životného prostredia, bytovej politiky, výstavby a údržby ciest a odvozu odpadkov či výstavby a údržby základných škôl, kultúrnych a športových zariadení. K vymedzeniu a predaniu právomocí na spoločenstvo je potreba rovnakého súhlasu ako v prípade jeho založenia.
Spoločenstvo obdrží príjmy z dane z nehnuteľností, dane z bývania, živnostenskej dane. Ďalšie finančné prostriedky získa z daní a poplatkov určených k plneniu úloh, ktoré boli na spoločenstvo prenesené.
Archýtás

Archytas alebo Archýtás môže byť:
Bias

Bias alebo Biás môže byť:
Bias môže byť aj:
Hydrogéncitrát sodný

Hydrogéncitrát sodný, (C3H5O(COONa)2COOH) je jeden s troch sodných soli kyseliny citrónovej. Používa sa ako antioxidant v potravinách a na zlepšenie účinkov iných antioxidantov. Používa sa aj ako regulátor kyslosti.
Použitie.
Doplnok stravy.
V potravinárstve sa hydrogéncitrát sodný používa podobne ako citrát trisodný a v marmeláde, v sladkostiach, v zmrzline, v sýtených nápojoch, v mlieku, vo víne a v topených syroch (označuje sa ako prídavná látka E331ii).
Ako liek.
Môže sa podávať pacientom trpiacim infekciou močových ciest na zmiernenie nepohodlia.
Démokritos

Démokritos alebo Demokritos môže byť:
Demokritos môže byť aj:
Filolaos

Filolaos alebo Filoláos môže byť:
Hérakleitos

Hérakleitos (iné názvy: Hérákleitos, Herakleitos, Heraklit, Héraklit) môže byť:
Heraklit môže byť aj stavebná platňa z cementu a drevitej vlny, pozri heraklit (materiál)
Hérakleitos Skoteinos

Hérakleitos Skoteinos alebo Hérákleitos Skoteinos alebo Herakleitos Skoteinos môže byť:
Leukippos

Leukippos (lat. "Leucippus") môže byť:
Leucippus môže byť aj:
Pytagoras

Pythagoras (iné názvy: Pytagoras, Pýthagorás; ) môže byť:
Pythagoras môže byť aj:
Thales

Thales môže byť:
Xenofanes

Xenofanes alebo Xenofanés ("Xenofanes", iný prepis: "Xenofanés", ) môže byť:
Xenophanes môže byť aj:
Afareus (Messénia)

Afareus (starogr. Ἀφαρεύς – "Afareus", latinsky "Aphareus") bol v gréckej mytológii messénský kráľ, syn spartského kráľa Periéra a jeho manželky Gorgofony.
Mal dvoch synov, siláka Ida a ostrozrakého Lynkea. V gréckych mýtoch sa však aj uvádza, že otcom Ida bol boh morí Poseidón, ktorý mu dokonca požičal okrídlený voz, keď sa Idas uchádzal o ruku Marpéssy, dcéry kráľa Euéna.
Idas a Lynkeus boli bratrancami Dioskurov, hrdinov Kastora a Polydeuka. Aj keď z počiatku vládla medzi nimi rivalita, neskôr spoločne vykonali mnoho hrdinských činov, medzi inými lov na kalydónského kanca a zúčastnili sa spolu aj výpravy Argonautov pre zlaté rúno.
Nakoniec však spoločne vykonali krádež dobytka v Arkádii a pri delení koristi došlo medzi nimi k prudkému sporu, pri ktorom všetci štyria zahynuli.
Indické národné florbalové družstvo mužov

Indické národné florbalové družstvo mužov je národné družstvo mužov, ktoré reprezentuje Indiu v medzinárodných florbalových súťažiach, podujatiach a priateľských zápasoch. Funguje pod záštitou Indickej florbalovej federácie (FFI). Prvý medzinárodný zápas absolvovalo v roku 2005. Vo februári 2018 mu patrilo vo svetovom rebríčku IFF posledné41. miesto.
Družstvo zatiaľ nedosiahlo žiadny výraznejší úspech, keď prvé reprezentačné zápasy vyhralo až v roku 2017. Na oboch turnajoch kontinentálnych majstrovstiev, na ktorých sa zúčastnilo, skončilo bez bodu posledné. V roku 2017 sa zúčastnilo novovytvoreného Ázijsko-oceánskeho pohára v Thajsku, na ktorom dokázalo zvíťaziť v dvoch zápasoch a obsadilo celkové 5. miesto.
Iránske národné florbalové družstvo mužov

Iránske národné florbalové družstvo mužov je národné družstvo mužov, ktoré reprezentuje Irán v medzinárodných florbalových súťažiach a priateľských zápasoch. Funguje pod záštitou Iránskej florbalovej asociácie (IFA). Prvý medzinárodný zápas absolvovalo v roku 2012. Vo februári 2018 nebolo evidované vo svetovom rebríčku IFF.
Zatiaľ nedosiahlo žiadny výraznejší úspech, keď prvé reprezentačné zápasy vyhralo až v roku 2017. Na jedinom turnaji kontinentálnych majstrovstiev, na ktorom sa zúčastnilo, skončilo bez bodu posledné. Následne sa predstavilo až na turnaji Ázijsko-oceánskeho pohára v roku 2017, na ktorom v dvoch zápasoch zvíťazilo a napokon obsadilo z ôsmich zúčastnených tímov 7. miesto.
Chí-kvadrát

Chí-kvadrát alebo χ² môže byť v štatistike:
Novozélandské národné florbalové družstvo mužov

Novozélandské národné florbalové družstvo mužov je národné družstvo mužov, ktoré reprezentuje Nový Zéland v medzinárodných florbalových súťažiach, podujatiach a priateľských zápasoch. Funguje pod záštitou Novozélandského florbalového zväzu (FNZ). Prvý medzinárodný zápas absolvovalo v roku 2011. Vo februári 2018 mu patrilo vo svetovom rebríčku IFF 26. miesto.
Zatiaľ nedosiahlo žiadny výraznejší úspech, keďže až na jeden reprezentačný zápas všetky ostatné prehralo. V roku 2011 aj bez bodovania získalo bronzovú medailu na kontinentálnych majstrovstvách, keďže sa na turnaji zúčastnili iba 3 družstvá. Prvýkrát v medzinárodnom zápase bodovalo v roku 2018 v kvalifikácii na MS 2018, keď v skupine remizovalo s .
Majstrovstvá Európy UEFA vo futsale 2014

Majstrovstvá Európy UEFA vo futsale 2014 boli v poradí 9. Majstrovstvá Európy UEFA vo futsale, ktoré organizuje Európska futbalová únia (UEFA). Konali sa od 28. januára8. februára 2014 v Antverpách, v Belgicku, za účasti 12 tímov. Svoj druhý titul získali futsalisti , ktorí vo finále zdolali .
Belgicko získalo právo organizovať podujatie pred Slovinskom a Litvou vo voľbách UEFA v talianskych Benátkach 8. decembra 2011.
Nasadenie do výkonnostných košov.
Žrebovanie do skupín, ktoré sa uskutočnilo 4. októbra 2013, prebiehalo podľa nasledovných výkonnostných košov: Nasadenie bolo uskutočnené podľa rebríčku UEFA 2013/14 pre Majstrovstvá Európy za roky 2008 až 2012.
Abri

Abri (fr.) je forma reliéfu. Je to plytká, široká dutina, ktorá sa prevažne vyskytuje na strmých svahoch krasových oblastí. Vzniká účinkom rozpúšťania a gravitácie. Najmä v minulosti využívaná ako prístrešok či primitívne obydlie, nezriedka preto i miesto archeologických nálezov (vykopávky, nástenné maľby).
Abridget

Abridget (z angl.) je skrátená verzia (zredukovaná podoba) literárneho diela či výťah.
Victoria Abril

Victoria Abril (vlastným menom "Victoria Mérida Rojas", * 4. júl 1959, Madrid, Španielsko) je španielska herečka. K jej najvýznamnejším filmom patria "Milenci" (orig. Amantés, 1990), "Spútaj ma!" (orig. Átame!, 1989) a "Vysoké opätky" (orig. Tacones lejanos, 1991).
Abrittus

Abrittus bolo rímske mesto ležiace v severovýchodnom Bulharsku (v súčasnosti od mesta Razgrad). V roku 251 tu prebehla bitka Rimanov s Gótmi, v ktorej zahynul rímsky cisár Decius Traianus aj jeho syn Herennius Etruscus.
Mesto bolo zrejme založené v 2. storočí ako opevnenie proti barbarom. Po gótskych vpádoch bolo v 3. – 4. storočí prestavané. Malo 3 brány a 31 veží, posledné stavebné úpravy sa datujú do 6. storočia. Krátko nato bolo zničené Avarmi a Slovanmi a na jeho mieste až do 10. storočia existovalo slovansko-bulharské stredisko.
Majstrovstvá Ázie a Pacifiku vo florbale 2012

Majstrovstvá Ázie a Pacifiku vo florbale 2012 boli v poradí 9. majstrovstvá Ázie a Pacifiku vo florbale. Bolo to najvyššie medzinárodné podujatie AOFC vo florbale v roku 2012. Konalo sa od 8.11. februára 2012 v Hannō (prefektúra Saitama), v Japonsku, za účasti 5 mužských tímov. Po prvýkrát sa šampionát uskutočnil v Japonsku, ktoré bolo len štvrtou krajinou, kde sa majstrovstvá Ázie a Pacifiku uskutočnili. Tento šampionát sa uskutočnil len za účasti mužských tímov a slúžil zároveň ako kvalifikácia na MS 2012. Všetky zápasy sa hrali na Surugadai University v Hannō. Už z 5. víťazstva sa tešili hráči Singapuru.
A Reminiscence of Dr. Samuel Johnson

A Reminiscence of Dr. Samuel Johnson (doslovne "Spomínanie na Dr. Samuela Johnsona", vyšlo v češtine ako "Vzpomínání na Dr. Samuela Johnsona") je poviedka amerického spisovateľa Howarda Phillipsa Lovecrafta, napísaná v roku 1917. Prvýkrát bola publikovaná toho istého roku v septembrovom čísle "United Amateur", pod pseudonymom Humphrey Littlewit, Esq. V slovenskom jazyku doteraz (2/2012) nevyšla.
Príbeh je akousi paródiou na Lovecraftovu fascináciu všetkým starobylým. Jeho rozprávač Humphrey Littlewit sa narodil 20. augusta 1690 – 200 rokov pred narodením Lovecrafta. Kritik Daniel Harms píše: "„Hoci sa nejedná o jeho najinšpiratívnejšie dielo, prinajmenšom ukazuje, že H. P. Lovecraft svoju neskromnú túžbu... byť starším, kultúrnym džentlmenom minulej éry, bol schopný brať s humorom.“" 
Lovecraft väčšinu obsahu prevzal z biografie Dr. Samuela Johnsona od Jamesa Boswella (Boswell: Life of Samuel Johnson).
Dej.
Príbeh je rozprávaný starobylou formou jazyka ctihodným pánom Humphreyom Littlewitom. Prezrádza v ňom, že hoci sa oficiálne narodil v roku 1890 v Amerike, jeho skutočný vek je oveľa vyšší – prišiel na svet v rodinnom sídle v Devonshire, Anglicko 20. augusta 1690 a v čase rozprávania príbehu má teda 228 rokov. Krátko po narodení prišiel do Londýna, kde poznal viacero vtedajších osobností.
&lt;br&gt;Podstatou jeho rozprávania je jeho známosť s doktorom Samuelom Johnsonom, o ktorom po prvýkrát počul v roku 1738 a osobne sa s ním stretol v roku 1763. Vtedy i následne viedli časté a priateľské rozhovory s ďalšími známymi v Literárnom klube; priateľské i napriek značne odlišným názorom. V ďalších odstavcoch stručne opisuje ďalších členov klubu a ich vzájomné vzťahy. Po doktorovej smrti sa Littlewit stal vykonávateľom jeho poslednej vôle. Poviedka nemá žiadnu zjavnú pointu a pôsobí nedokončeným dojmom.
Old Shatterhand (postava)

Old Shatterhand v Oriente známy pod menom Kara ben Nemsi je jedna z najznámejších literárnych postáv nemeckého spisovateľa Karla Maya. Je pokrvným bratom náčelníka kmeňa Apačov-Meskalerov Winnetoua. Vo filmoch ho stvárnil Lex Barker.
Meno.
V preklade jeho meno znamená „Drviaca ruka“ a začiatočné „Old“ bolo pridané v snahe dať postave typicky americké meno a zároveň zvýrazniť jeho skúsenosť. Románový Old Shatterhand dostal meno od svojho priateľa Sama Hawkensa za to, že dokázal protivníka zneškodniť jednou ranou päste.
Gama rozdelenie

Gama rozdelenie je v teórii pravdepodobnosti a matematickej štatistike spojité rozdelenie pravdepodobnosti s dvoma parametrami. Jeho špeciálnymi prípadmi sú exponenciálne rozdelenie a formula_1-rozdelenie. Patrí k pravostranne (pozitívne) zošikmeným rozdeleniam.
Gama rozdelenie sa používa na modelovanie pravdepodobnosti doby čakania, tiež sa používa v poistnej matematike pri modelovaní výšky poistných plnení. Na tento účel sa používa aj exponenciálne rozdelenie, no pretože gama rozdelenie je na rozdiel od neho závislé od dvoch parametrov, je vhodnejšie a pri tomto modelovaní aj viac flexibilnejšie. Napriek tomu neodhaduje dobre pravdepodobnosť extrémne vysokých poistných plnení.
Definícia.
Nech formula_2 je náhodná veličina a nech formula_3 a formula_4. Hovoríme, že táto náhodná veličina formula_2 má gama rozdelenie s parametrami formula_6 a formula_7, ak jej hustota pravdepodobnosti má nasledovný tvar:
formula_8
kde označenie formula_9 označuje gama funkciu (ktorá sa tiež nazýva aj Eulerov integrál druhého druhu) a je definovaná nasledovne:
formula_10
Parameter formula_6 nazývame parameter tvaru a formula_7 zase paramater škály.
Označenie:
Ďalšie vyjadrenia.
Jedna z dôležitých vlastností gama rozdelenia je tá, že pokiaľ máme dve, prípadne viac, náhodných premenných, ktoré majú gama rozdelenie, tak ich súčet má tiež gama rozdelenie, menia sa iba parametre.
Nech formula_2 a formula_16 sú dve náhodné veličiny, ktoré sú nezávislé, pričom každá z nich má gama rozdelenie s parametrami formula_17 a formula_18, ďalej nech pre parametre platí nasledovné: formula_3, formula_20 a formula_21. Potom náhodná veličina formula_22, má tiež gama rozdelenie s parametrami formula_23
Majme formula_24 nezávislých náhodných premenných formula_25, pričom každá z nich má gama rozdelenie a parametrami formula_26. Pre parametre platí: formula_3 a formula_28 pre formula_29. Potom náhodná veličina nasledovného tvaru:
formula_30
má tiež gama rozdelenie s parametrami formula_31.
Vzťah k iným rozdeleniam.
Z definície vyplýva, že pokiaľ vo vyjadrení hustoty pravdepodobnosti položíme parameter formula_32, tak dostaneme hustotu pravdepodobnosti exponenciálneho rozdelenia s parametrom formula_7, teda:
formula_34
Pokiaľ vo vyjadrení hustoty pravdepodobnosti gama rozdelenia položíme parameter formula_35, pričom formula_24 je celé kladné číslo a druhý parameter formula_37, tak dostaneme formula_1-rozdelenie s formula_24 stupňami voľnosti, teda formula_40
Vlastnosti.
Začiatočné momenty tohto rozdelenia môžeme vyjadriť pomocou všeobecného vzťahu nasledovne:
formula_41
Teda z tohto vzťahu dostaneme nasledovné vyjadrenia pre strednú hodnotu a disperziu premennej formula_2:
Pre koeficient šikmosti platí nasledovný vzťah:
formula_45
Momentová vytvárajúca funkcia má nasledovný tvar:
formula_46
pre formula_47.
Pre charakteristickú funkciu náhodnej veličiny s gama rozdelením zase platí nasledovné:
formula_48
pričom pre parametre platí: formula_49, formula_50 a formula_51.
Old Shatterhand

Old Shatterhand môže byť:
Pepsín

Pepsín je enzým, ktorého zymogén (pepsinogén) je produkovaný bunkami žalúdočnej sliznice. Patrí do skupiny proteáz. Jeho úlohou je rozkladať proteíny v potrave na peptidy.
Pepsín je proteolytický enzým produkovaný bunkami žalúdočnej sliznice, ktorý štiepi bielkoviny vo vnútri peptidového reťazca na jednoduchšie, vo vode rozpustné peptidy. Katalyzuje hydrolýzu väzby medzi aminoskupinou tyrozínu alebo fenylalanínu a kyselinou asparágovou alebo glutamovou. Zráža mlieko, ktoré sa ako zrazenina v žalúdku dlhšie udrží a čiastočne sa trávi. Najvýkonnejší je pri pH okolo 2.
Enzým objavil v roku 1836 Theodor Schwann, ktorý na jeho pomenovanie použil základ z gréckeho slova "pepsis" – tráviť. Pepsín bol prvý známy živočíšny enzým a od roku 1929 aj jeden z prvých ktoré sa J. H. Northropovi podarilo vyrobiť kryštalizáciou.
The Voice Česko Slovensko

The Voice Česko Slovensko (prvé dve série ako Hlas Česko Slovenska) je spevácka súťaž a verzia Hlasu Holandska pre Česko a Slovensko. Je to jedna z častí medzinárodného projektu "The Voice", založeného na speváckej súťaži, vytvorenej holandským televíznym producentom Johnom de Mol. Spoločný projekt TV Markíza a Nova sa vysiela od 12. februára 2012.
Dôraz sa kladie na kvalitu účinkujúcich spevákov, ktorých si štyria známi hudobníci vyberajú naslepo. V ďalšej etape hudobníci trénujú talenty, ktoré sa prebojovali do ich skupiny.
Kouči a moderátori.
Prehľad "koučov" relácie:
Prehľad "moderátorov" relácie:
Prehľad sérií.
 Michal Pepa Dara Rytmus Dara a Marta Majk Jana Kali Vojtěch
Priebeh súťaže.
Séria sa skladá z troch častí: tzv. výber naslepo, duely a živé vystúpenia. Štyria tréneri si skladajú tímy zo súťažiacich vo výbere naslepo. Počas zhruba minútu trvajúceho vystúpenia účinkujúceho má každý z trénerov možnosť prejaviť záujem o jeho zaradenie do svojho tímu; ak chcú rovnakého speváka dvaja alebo viacerí tréneri, rozhodne o zaradení samotný účinkujúci.
V druhej etape šou, ktorá sa nazýva súbojová, alebo duelová, si tréner vyberie po dvoch spevákoch. Tí bojujú proti sebe v spievaní rovnakej piesne a víťazi postúpia do individuálnych "bojov" v živom vysielaní. V živom vysielaní budú okrem trénerov rozhodovať i hlasy divákov. 
Do finálnej fázy postúpi 8 súťažiacich, ktorí budú bojovať proti sebe v živých vystúpeniach. Aj v tejto časti súťaže budú rozhodovať tréneri i televízni diváci, ktorí vyberú štvoricu najlepších spevákov. Tí zvedú záverečný súboj, v ktorom budú hodnotení už len samotnými televíznymi divákmi.
Séria 1 (2012).
Prvá séria začala 12. februára 2012 a beží rovnako na Slovensku aj v Česku. Koučovia sú Josef Vojtek, líder českej rockovej skupiny Kabát, kultová osobnosť 80-tych rokov Michal David, popová speváčka Dara Rolins a známy hip hop/R'n'B spevák Rytmus.
Viry-Châtillon

Viry-Châtillon je francúzske mesto v juhovýchodnej časti metropolitnej oblasti Paríža v departemente Essonne v regióne Île-de-France. Má asi 31 000 obyvateľov. Od Paríža je vzdialené asi .
1. apríla 1909 tu bolo otvorené prvé letisko vo Francúzsku.
Geografia.
Mesto leží na Seine, do ktorej tu ústi rieka Orge.
Susedné obce: Savigny-sur-Orge, Juvisy-sur-Orge, Draveil, Morsang-sur-Orge, Fleury-Mérogis a Grigny.
Meno obce.
Názov je zloženina mien dvoch pôvodných obcí – Viry-sur-Orge a Châtillon-sur-Seine. Viry vzniklo z latinského "Verus", pomenovania miesta v galo-rímskom období.
Vývoj počtu obyvateľov.
"Počet obyvateľov"
Saint-Cloud (mesto)

Saint-Cloud je francúzske mesto v západnej časti metropolitnej oblasti Paríža v departemente Hauts-de-Seine v regióne Île-de-France. Má asi 29 000 obyvateľov a od centra Paríža je vzdialené asi .
Poloha.
Saint-Cloud leží na pravom brehu rieky Seiny. Zo severu hraničí s mestom Suresnes. Východnú hranicu tvorí rieka Seina s Parížom (Bois de Boulogne) a Boulogne-Billancourt, na juhu susedí s mestami Sèvres a Ville-d'Avray, na juhozápade s mestom Marnes-la-Coquette a na západe s obcami Garches a Rueil-Malmaison.
Dejiny.
Dejiny mesta siahajú až do včasného stredoveku, kedy tu mních Chlodoald (Fluduald), vnuk franského kráľa Chlodovika I., založil kláštor.
V polovici 16. storočia tu bol postavený kráľovský zámok. Stavba bola počas prusko-francúzskej vojny 19. septembra 1870 obsadená pruskými oddielmi a 13. októbra ostreľovaná obrancami Paríža z Mont Valérien, takže do základov vyhorela. V jednej zo zachovaných vedľajších budov zámku sídlila v rokoch 1882 – 1987 École normale supérieure. Zachoval sa tiež rozsiahly zámocký park s rozlohou .
Dňa 31. mája 1868 sa v Saint-Cloud konali prvé cyklistické preteky vo Francúzsku.
Verejná doprava.
Saint-Cloud má s Parížom železničné spojenie prostredníctvom liniek Transilien na nádražie Saint-Lazare a autobusovými linkami. S okolitými obcami zaisťuje spojenie električková linka T2, ktorej štyri zastávky sa nachádzajú na hraniciach mesta. V meste samotnom nie sú žiadne stanice metra. Najbližšie sa nachádzajú v susednom meste Boulogne-Billancourt, kde sú stanice Pont de Sèvres na linke 9 a Boulogne – Pont de Saint-Cloud na linke 10.
Burdž al-Káhira

Burdž al-Káhira (, egyptská výslovnosť "burg el-káhira", po anglicky "Cairo Tower") je vyhliadková veža na ostrove Al-Džazíra v hlavnom meste Egypta, Káhire. V roku 1960, kedy bola dokončená, bola na dva roky najvyššou stavbou v Afrike, kým ju nepredbehla veža Sentech Tower v juhoafrickom meste Johannesburg. Najvyššou stavbou Egypta bola do roku 2008, kedy ju predbehlo premosťovanie Suezského prieplavu.
Dejiny.
Navrhol ju architekt Na'úm Šabíb a bola postavená v rokoch 1956 – 1961. Je pokrytá mrežami, ktoré symbolizujú faraónsky lotos. Má otáčajúcu sa reštauráciu, ktorá sa otočí okolo svojej osi zhruba za hodinu aj 10 minút. Vtedajší prezident Egypta Džamál Abd an-Násir (1956 – 1970) dal na postavenie tejto veže 100 000 amerických dolárov, čo zodpovedá asi 76 000 eurám.
V rokoch 2004 – 2009 sa táto veža rekonštruovala na oslavu jej 50. narodenín v roku 2011. Veža je členom World Federation of Great Towers.
Luigi Amadeo d’Abruzzi

Luigi Amadeo d'Abruzzi, celým menom Luigi Amedeo Giuseppe Maria Ferdinando Francesco di Savoia, vojvoda abruzzský (* 29. január 1873, Madrid, Španielsko – † 18. marec 1933, Mogadišo) bol taliansky horolezec a polárnik, člen talianskej kráľovskej rodiny, princ savojský a syn španielskeho kráľa Amadea I.
Životopis.
Ako prvý človek vystúpil na vrchol hory Saint Elias na Aljaške (1897). Stál na čele neúspešnej expedície k severnému pólu (loď Stella Polare, 1899-1900). Patril k prvým prieskumníkom horského masívu Ruwenzori v Afrike (1906-1907) a vystúpil na vrchol jeho najvyššieho štítu. V roku 1909 sa zúčastnil prieskumu pohoria Karakoram v Ázii.
Robert Kennedy

Robert Francis „Bobby“ Kennedy, známy tiež ako „RFK“, (* 20. november 1925, Brookline, Massachusetts, USA – † 6. jún 1968, Los Angeles, Kalifornia, USA) bol americký politik, jeden z dvoch mladších bratov prezidenta USA Johna F. Kennedyho, ktorý ho vymenoval do svojej vlády ako ministra spravodlivosti. Robert F. Kennedy úzko spolupracoval so svojim bratom počas invázie v Zátoke svíň a Karibskej krízy. V roku 1964, rok po smrti svojho brata, bol Robert F. Kennedy zvolený do Senátu za štát New York a o štyri roky neskôr kandidoval na prezidenta. Bol na neho spáchaný atentát 5. júna 1968 krátko potom, ako na demokratických primárkách v hoteli Ambassador v Los Angeles predniesol svoj prejav.
Vražda a neuskutočnené plány.
Kennedy dosiahol významné víťazstvo na ceste ku kandidatúre na prezidenta za Demokratickou stranu 4. júna 1968, keď zvíťazil v primárkach v Južnej Dakote a Kalifornii. Potom, čo prehovoril ku svojim priaznivcom 5. júna skoro ráno z balkóna v hoteli Ambassador v Los Angeles, smeroval do kuchyne, aby tam niektorých z nich pozdravil. V úzkej chodbe plnej ľudí vytiahol Sirhan Bishara Sirhan, dvadsaťštyri ročný mladík pôvodom z Palestíny, malý revolver a Kennedyho strelil do hrude. Jeden z policajtov, ktorý bol najbližšie, ho okamžite zvalil na stôl, ktorý stál hneď vedľa Sirhana a primačkol mu ruku na dosku stola. Než ho však úplne spacifikoval, útočník stačil ešte niekoľkokrát stlačil spúšť a vystrelil do davu, ktorý Kennedyho obklopoval. Bolo tak zranených niekoľko ďalších ľudí, z toho niektorí ťažko. V tomto prípade vznikajú obdobné teórie ako v prípade JFK, že za vraždou stojí CIA (v prípade JFK kvôli jeho prejavu z roku 1961 o "tajných spolkoch" – napr. slobodomurári, mimo iného napr. George Bush st., ktorý v tú dobu bol agentom CIA a nachádzal sa v deň vraždy JFK v Dallase). Bobby Kennedy bol ihneď prevezený privolanou sanitkou do nemocnice, ale už sa neprebral z bezvedomia a zomrel následujúce ráno vo veku 42 rokov. Zomrel muž, ktorý vystupoval proti rasovej diskriminácii, presadzoval zmluvu o nešírení jadrových zbraní, navrhol koncept novej politiky voči Latinskej Amerike a poukazoval na nemorálnosť a nezmyselnosť vietnamskej vojny. Robert Kennedy je pochovaný na Arlingtonskom národnom cintoríne vo Washingtone.
Rodinný život.
Robert Kennedy bol od roku 1950 ženatý s Ethel, rod. Skakelovou, (* 1928). Mali spolu 11 detí (posledné sa narodilo ako pohrobok).
Levallois-Perret

Levallois-Perret je francúzske mesto v severozápadnej časti metropolitnej oblasti Paríža v departemente Hauts-de-Seine v regióne Île-de-France. Má asi 63 000 obyvateľov a od centra Paríža je vzdialené .
Poloha.
Mesto leží na pravom brehu Seiny. Rieka tvorí severozápadnú hranicu s mestami Courbevoie a Asnières-sur-Seine, na severovýchode susedí s mestom Clichy, na juhovýchode s Parížom (hranicu tvorí boulevard périphérique) a na juhozápade s mestom Neuilly-sur-Seine.
Dejiny.
Územie mesta bolo osídlené už v dobe stredného paleolitu. Podľa nálezov miestnych nástrojov sa ich spôsob opracovania nazýva levalloiská technika.
V roku 52 pred Kr. sa na pláni medzi Clichy a Levallois odohrala bitka o Lutetiu medzi galským kmeňom Parisiov a Caesarovým vojskom, ktoré viedol vojvodca Labienus. V roku 1215 na území patriacom k panstvu Clichy začali pestovať vinnú révu pre potreby kláštora Saint-Denis.
V predrevolučnom Francúzsku sa na území rozkladala dedina Villiers a dvor Courcelles (nazývaný tiež La Planchette). Väčšia časť dnešného územia mesta bola počas revolúcie pripojená k susednému mestu Clichy a juhovýchodná časť k Neuilly-sur-Seine. V roku 1822 začal majiteľ miestnych pozemkov Jean-Jacques Perret stavbu veľkého sídliska. Toto územie sa podľa neho potom nazývalo Champerret (Perretovo polo). V roku 1845 obdobne obchodník s vínom Nicolas Eugène Levallois začal stavať na území La Planchette, pričom toto územie dostalo jeho meno. V 60. rokoch 19. storočia obe sídla zrástli a vznikla potreba vlastnej samosprávy. Cisár Napoleon III. potvrdil 30. júna 1866 novej obci Levallois-Perret mestské právo, ktoré vstúpilo do platnosti od roku 1867.
Mesto sa stalo centrom raného automobilizmu vo Francúzsku, svoje podniky a dielne tu založili Adolphe Clément, Louis Delâge, Henri Chapron, Armand Peugeot, Ettore Bugatti, André Citroën ai. Na začiatku 20. storočia tu bol aj významný kozmetický priemysel.
Hospodárstvo.
V Levallois-Perret má hlavné sídlo koncern Alstom. Ďalej tu sídlia pobočky firiem Altran, Carrefour, Deloitte, Seiko Epson, L'Oréal a ďalšie.
Doprava.
V meste sú tri zastávky metra na linke 3:
Zaujímavosti.
Vedľa radnice je zaujímavý kostol Saint-Justin. Obľúbeným výletným miestom je park Planchette.
Élancourt

Élancourt je francúzske mesto v západnej časti metropolitnej oblasti Paríža v departemente Yvelines, v regióne Île-de-France. Od centra Paríža je vzdialené 30,6 km. Má asi 27 000 obyvateľov. 
Geografia.
Susedné obce: Plaisir, Trappes, Le Mesnil-Saint-Denis, La Verrière, Maurepas a Jouars-Pontchartrain.
Vývoj počtu obyvateľov.
"Počet obyvateľov"
Abergement-Clémenciat

L’Abergement-Clémenciat je francúzska obec, ktorá sa nachádza v departemente Ain, v regióne Rhône-Alpes. Preteká ňou rieka Chalaronne.
V starofrancúzštine bol názov „herbergement“, „albergement“, miesto, na ktorom sa ubytovávali a stravovali cestovatelia. V departemente Ain sú ďalšie názvy typické pre pohorie Švajčiarska Jura. Sú to Le Petit-Abergement, Le Grand-Abergement a Abergement-de-Varey. Zakladané boli kolónmi medzi 11. a 15. storočím. 
Polohopis.
L’Abergement-Clémenciat má rozlohu . Najvyšší bod je položený a najnižší bod .
Obyvateľstvo.
L’Abergement-Clémenciat má 787 obyvateľov (2009).
Graf populácie:
Zámok Žádlovice

Zámok Žádlovice je barokový zámok v Česku z obdobia okolo roku 1760, park založený okolo roku 1810. Nachádza sa v Žádloviciach, južne od Mohelnice.
Dejiny.
Pôvodne tvrdza, ktorá vznikla po roku 1565 prestavbou jedného z domov v dedine. V držaní Žadlovic sa od polovice 16. storočia vystriedal celý rad šľachtických rodov ako Podstatskí z Prusinovic, Drahanovskí z Pěnčína alebo Pavlovskí z Pavlovic. Tvrdza bola za tridsaťročnej vojny (vtedy v majetku Jána Felixa Podstatského z Prusinovic) zbúraná a v roku 1643 sa uvádza ako pustá. Ďalším majiteľom bol od roku 1679 Albrecht Bukůvka z Bukůvky, ktorý kúpil spojený statok Žadlovice a Líšnice. Albrecht potom vystaval v Žadloviciach v rokoch 1679 – 1705 na mieste niekdajšej tvrdze barokový zámok. Od Bukůvkov kúpil statok v roku 1764 gróf Jan Křtitel Mitrovský, ktorý dal v roku 1772 zámok prestavať v neskoro barokovom štýle. V tejto podobe sa udržal v podstate dodnes.
Gróf Mitrovský založil pri zámku rozsiahlu botanickú záhradu a zámockú knižnicu obohatil zbierkou prírodovednej literatúry. Zámocká záhrada bola postupne okolo roku 1800 premenená na botanicky a esteticky veľmi pozoruhodný prírodno krajinársky park, ktorý patrí k najcennejším na severnej Morave. V roku 1945 sa stal zámok majetkom štátu.
L’Abergement-de-Varey

L’Abergement-de-Varey je francúzska obec, ktorá sa nachádza v departemente Ain, v regióne Rhône-Alpes.
Poloha.
L’Abergement-de-Varey má rozlohu . Najvyšší bod je položený a najnižší bod .
Obec je umiestnená v okolí Bugey, neďaleko od Pont-d'Ain. Prechádza ju cesta GR 59. Nachádza sa v kontrolovanej apelácii pestovania odrody viniča Bugey-Cerdon.
Obyvateľstvo.
L’Abergement-de-Varey má 207 obyvateľov (2009).
Graf populácie:
Žraločí zuby

Prírodná pamiatka Žraločí zuby sa nachádza vo "Vrapickom lese" vo východnej časti štatutárneho mesta Kladno v Stredočeskom kraji. Zaberá priestor drobného opusteného silicitového lomu na miernom návrší nad pravým brehom Dřetovického potoka, zhruba ¾ km zjz. od kostola sv. Mikuláša vo Vrapiciach.
Chránené územie bolo vyhlásené v roku 1995 a neskôr trochu rozšírené; najnovšie vymedzenie tak pochádza z roku 2008. Predmetom ochrany celej prírodnej pamiatky sú paleontologické nálezy skamenených ostatkov organizmov z geologickej éry druhohôr – kriedy. Z geologického hľadiska ide o morské sedimenty spodnoturónskeho veku usadené na starší povrch tvorený abradovanými proterozoickými horninami. V lokalite boli zistené pozostatky (zubov, stavce a koprolity) najmenej 12 druhov žralokov, ďalej dierkavcov, lastúrnikov, hviezdoviek a hubiek. 
Lokalita je situovaná uprostred lesného porastu, prístup k nej vedie len po neznačených chodníkoch (miestami síce prechádza náučný chodník "Po lesných cestách do histórie ťažby uhlia na Kladensku" Vrapice - Čabárna, jej značenie v teréne je však riedke a orientačne skôr nepostačujúce).
European Border Breakers Awards

 Hudobné ocenenie European Border Breakers Award (EBBA) sa každoročne udeľuje desiatim hudobníkom alebo skupinám, ktorých debutový album sa v predchádzajúcom roku zaradil medzi najpredávanejšie za hranicami ich domovskej krajiny. Medzi víťazov EBBA patrí napríklad Adele, Tokio Hotel, The Baseballs, Zaz, Lykke Li, Milow, Katie Melua, Damien Rice, Caro Emerald, Stromae, Skott či Mumford &amp; Sons.
O súťaži.
Súťaž EBBA iniciovala Európska komisia a ocenenie sa udeľuje v rámci EÚ. Výber víťazov a slávnostné udeľovanie cien EBBA má na starosti nadácia Noorderslag Foundation, ktorej cieľom je podporovať šírenie európskej populárnej hudby.
Výber víťazov.
Výber hudobníkov alebo skupín nominovaných do súťaže European Border Breakers Awards prebieha na základe týchto kritérií:
Cena publika.
Od roku 2010 sa organizuje online hlasovanie o víťazovi EBBA, ktorý získa okrem hlavného ocenenia aj cenu publika. Prvú takúto cenu získal belgický pesničkár Milow. V roku 2011 získala cenu publika nemecká rokenrolová skupina The Baseballs.
Slávnostné udeľovanie cien.
Od roku 2009 sa slávnostné udeľovanie EBBA koná tradične v januári počas festivalu Eurosonic Noorderslag v holandskom meste Groningen. Ceremóniu moderuje hudobník a moderátor BBC Jools Holland. Víťazi vystupujú naživo počas slávnostného udeľovania cien, ako aj počas samotného festivalu. Ako špeciálni hostia vystupujú víťazi z prechádzajúcich ročníkov. Záznam zo slávnostného udeľovania EBBA zabezpečuje holandské verejnoprávne vysielanie NOS/NTR a vysiela ho na televíznej stanici NED3. Prenos z ceremoniálu každoročne ponúkajú viaceré európske televízne stanice.
História.
Ocenenie EBBA iniciovala v roku 2004 Európska komisia. Jej zámerom bolo podporiť cezhraničné šírenie populárnej hudby a poukázať na obrovskú hudobnú rozmanitosť Európy. Súťaž je financovaná v rámci programu EÚ „Kultúra“, ktorý sa zameriava na podporu cezhraničnej mobility umelcov a odborníkov z oblasti kultúry, medzinárodného pohybu kultúrnych a umeleckých diel a medzikultúrneho dialógu.
Víťazi ocenenia EBBA v roku 2012.
Cena publika: Selah Sue
Víťazi ocenenia EBBA v roku 2011.
Cena publika: The Baseballs
Víťazi ocenenia EBBA v roku 2010.
Cena publika: Milow
Agen-d’Aveyron

Agen-d'Aveyron je francúzska obec, ktorá sa nachádza v departemente Aveyron, v regióne Midi-Pyrénées.
Polohopis.
Agen-d'Aveyron má rozlohu . Najvyšší bod je položený a najnižší bod .
Obyvateľstvo.
Agen-d'Aveyron má 1065 obyvateľov (2009).
Graf populácie:
Ambérieu-en-Bugey (obec)

Ambérieu-en-Bugey je francúzska obec, ktorá sa nachádza v departemente Ain, v regióne Rhône-Alpes. Patrí tiež do prírodného a historického regiónu Bas-Bugey.
Je to najväčšie mesto v arrondissemente Belley. Je tiež centrom kantónu Ambérieu-en-Bugey. Do 31. marca 1955 sa nazývalo Ambérieu.
Mesto je dôležitým železničným uzlom. Dosiahlo vyznamenanie „Vojnový kríž 1939 – 1945“ za oslobodenie.
Názov mesta sa vyvíjal celé storočia. V roku 843 to bola obec „Ambaricus“, v roku 1240 je doložený názov „Ambayereu“. Počas antiky obýval región keltský kmeň Ambarrovia. Časť názvu „Amb“ značí dve, „arar“ rieku Saône, tzn. "žijúci na oboch brehoch rieky Arar. Táto istá terminológia platí aj pre obec Ambérieux-en-Dombes.
Polohopis.
Ambérieu-en-Bugey má rozlohu . Najvyšší bod je položený a najnižší bod .
Mesto Ambérieu-en-Bugey sa nachádza na severovýchod od Lyonu, na juh od Bourg-en-Bresse, na juhovýchod od Mâconu a na západ od Ženevy.
Ambérieu-en-Bugey leží na západ od pohoria Švajčiarska Jura medzi vrchmi Buguey a plošinou Bresse, na brehu rieky Albarine.
Obyvateľstvo.
Ambérieu-en-Bugey má 13 350 obyvateľov (2009).
Graf vývoja obyvateľstva:
Doprava.
V 2007 vlastnilo 85,1 % domácností najmenej jedno auto a 35,1 % vlastnilo najmenej dve autá.
Letecká základňa Ambérieu-en-Bugey bola postavená počas Druhej svetovej vojny ako pristávacia plocha pre US Air Force - XII Engineer Command, v auguste 1944. Nazvaná bola Base Colonel-Chambonnet. Dnes je to centrum pre opravy leteckej elektroniky a telekomunikácií, navigácie a výroby jednoduchých zariadení.
Letisko sa nachádza v blízkosti mesta Ambérieu-en-Bugey. Sú na ňom umiestnené viaceré školy pilotáže.
Dejiny obce.
Antika.
V okolí obce boli realizované archeologické vykopávky. Objavili nálezy z antiky. V roku 1839 alebo 1840 sa našiel v obci sarkofág dieťaťa. Dokument z 1856 dosvedčuje nález mnohých mincí z obdobia Rímskej ríše. Ruiny vidieckeho sídla boli odkryté v 1940 vo štvrti Saint-Germain. V blízkosti pevnosti Saint-Germaine bolo odkryté pod vrstvou z antiky aj barbarské obdobie vedľa kaplnky zo stredoveku.
Stredovek.
Ambérčania patrili v stredoveku do Bugey ako kraj Vaud. Bol získaný Amédéeom VI. Savojským a patril k Francúzsku podľa Parížskej zmluvy v 1355, ktorá stanovila hranice vojvodstva Savojského a Dauphiné.
Renesancia.
17. januára 1601 Zmluva z Lyonu znovu pridelila Bugey a Ambérieu Francúzsku. Táto zmluva medzi vojvodom Charles-Emmanuel I. Savojským a kráľom Henrichom IV. Francúzskym zahŕňala rovnako aj Bresse, Bugey (Valromey) a kraj Gex.
20.storočie.
Od roku 1941 sa v obci začalo aktivizovať hnutie odporu proti nemeckým okupantom na čele s miestnym vinohradníkom Marcelom Demia.
Zdroj.
My Feelings for You

„My Feelings for You“ je skladba od DJov Avicii a Sebastiena Drumsa. Originál skladby, bol vydaný francúzskou electronica a house skupinou Cassius, cez vydavateľstvo Astrawerks v roku 1999. Nový remix bol vydaný v roku 2010 a je energický, pôsobí povznášajúco. Remix sa stal v krátkom čase tanečným hitom v mnohých krajinách Európy. Pieseň je uvedená v mnohých tanečných albumoch roku 2010, vratane Global Gathering: Festival Anthems.
V Nemecku skončila skladba na 25. mieste.
Hudobné video bolo vydané dňa 15. októbra 2010 v Spojenom kráľovstve. Toto video sa stalo veľmi obľúbeným a promovalo na mnohých diskotékach UK Dance Chart 17. októbra 2010 na 4. mieste.
Skladba obsahuje sample z piesní Gwen McCrae – „All This Love That I’m Giving“ a zo spomínanej originálnej verzie skladby Cassius – „My Feelings for You“.
Space Needle

Space Needle (po slovensky "Nebeská ihla") je veža v Seattli v štáte Washington, ktorá je hlavným orientačným bodom pacifického severozápadu Spojených štátov a symbolom Seattlu. Nachádza sa v Seattle Center a bola postavená pri príležitosti Svetovej výstavy, ktorá sa v Seattli konala v roku 1962. Pri výstave používalo výťahy v Space Needle asi 20 tisíc ľudí denne, čiže za celú výstavu použilo tieto výťahy viac než 2,3 miliónov návštevníkov. Space Needle je vo svojom najvyššom bode vysoká 184 metrov, v najširšom bode široká 42 metrov a váži 9 550 ton. Keď bola dokončená, bola najvyššou stavbou západne od rieky Mississippi. Bola navrhnutá tak, aby odolala vetru o sile /h. Okrem toho má veža celkom 25 hromozvodov, ktoré ju chránia proti poškodeniu bleskom. Veža je členom World Federation of Great Towers.
Vo veži Space Needle sa vo výške 158,2 metra nachádza vyhliadková plošina a o šesť metrov nižšie () sa nachádza obchod a otáčajúca sa reštaurácia SkyCity. Z vrcholu Space Needle je možné vidieť nie len panorámu centra Seattlu, ale aj Kaskádové vrchy, Mount Rainier, Mount Baker, Elliott Bay a okolité ostrovy.
Na vrchol veže sa dá dostať prostredníctvom výťahov, ktoré jazdia rýchlosťou /h. Cesta trvá 43 sekúnd. Vo veterných dňoch je rýchlosť výťahov znížená na /h.
Marpéssa

Marpéssa môže byť:
Dejiny esperanta

Dejiny esperanta začali nápadom Ludwika Lejzera Zamenhofa vytvoriť medzinárodný pomocný jazyk.
Vznik esperanta.
Zamenhof sa narodil v Białystoku, národnostne veľmi zmiešanom meste. Obyvatelia žili v neustálom nepriateľstve, spoločenské a národnostné roztržky boli na dennom poriadku. To priviedlo Zamenhofa na myšlienku, že ak by si ľudia rozumeli tak by sa stýkali priateľsky a v mieri. Už ako študent gymnázia sa zaoberal myšlienkou vytvoriť medzinárodný jazyk pre dobro ľudstva a ku koncu svojho štúdia v roku 1878 bol jeho projekt "Lingwe uniwersala" prakticky hotový. Zamenhofov otec, učiteľ jazykov, považoval túto prácu za márnu a utopistickú a teda zničil rukopis, ktorý mu jeho syn zveril. Počas svojho štúdia zdravovedy v Moskve a Varšave v rokoch 1879 – 1885 opäť začal pracovať na svojom jazykovom projekte. Počas šiestich rokov ho skúšal na praktických záležitostiach, napríklad na prekladoch literatúry, opravoval a vylepšoval až ho nakoniec v roku 1887 vydal pod pseudonymom "dr. Esperanto" (Dr. Dúfajúci) v knihe "Lingvo Internacia" (Medzinárodný jazyk). Neskôr používatelia tohto jazyka tento jazyk premenovali podľa tohto pseudonymu.
Prvé opravy.
Od používateľov jazyka dostal Zamenhof stovky nadšených a súhlasných listov ale aj rady a návrhy na zmeny. Zamenhof si tieto návrhy zaznamenával a v roku 1894 ich začal uverejňovať v prvom esperantskom časopise Esperantisto, ktorý vychádzal už od 1889 v Norimbergu. Vydávanie časopisu umožnil L. Einstein, nemecký novinár, jeden z najoddanejších a idealistických spolupracovníkov dr. Zamenhofa. Einstein svojimi brožúrami a článkami položil základ esperantského hnutia v Nemecku. Z ďalších finančných problémov zachránil časopis H. Trompeter, nemecký zememerač, ktorý zabezpečil všetky výdavky s vydávaním časopisu. V tomto časopise dal Zamenhof dvakrát hlasovať o návrhoch na zmeny v jazyku, väčšina však hlasovala proti zmenám a priala si aby jazyk ostal bez zmien. Po hlasovaní skončili všetky jazykové otázky, s nimi aj neplodná doba a začala doba voľného rozvoja.
Rozvoj esperanta.
Roku 1912 sa dr. Zamenhof počas ôsmeho Svetového kongresu esperanta vzdal svojej oficiálnej úlohy v esperantskom hnutí. Desiaty kongres sa mal uskutočniť roku 1914 v Paríži, prihlásilo sa naň skoro 4 000 ľudí, ale začínajúca sa svetová vojna ho znemožnila a Zamenhof sa do svojej vlasti dostal len okľukou cez Škandináviu.
Po prvej svetovej vojne.
Po prvej svetovej vojne vzbudila túžba po miery nové nádeje a esperanto sa pozoruhodne šírilo. Prví povojnový kongres sa konal v Haagu v roku 1920. V roku 1921 sa konal 13. svetový kongres v Prahe s účasťou skoro 3 000 ľudí z 35 krajín. V roku 1929 bolo v novom viedenskom hrade otvorené Esperantské múzeum ako súčasť Rakúskej národnej knižnice. Jeho zakladateľom a vtedajším riaditeľom bol H. Stefner.
Jerome Dillon

Jerome Dillon (* 16. júl 1969, Columbus, Ohio, USA) je profesionálny hudobník, známy najmä ako ako bubeník skupiny Nine Inch Nails z obdobia 1999 – 2005. 
Kariéra.
Narodil sa 16. júla 1969 v Columbuse, štát Ohio. Navštevoval St Francis DeSales a strednú školu Northland do roku 1987. V roku 1994 sa pripojil k pop-rockovej kapele Howlin 'Maggie. V júli 1998 odišiel z kapely a presťahoval sa do Los Angeles. Neskôr toho istého roku sa zúčastnil konkurzu na miesto bubeníka Nine Inch Nails. Keďže od nej odišiel dlhoročný Reznorov spolupracovník a bubeník Chris Vrenna. S kapelou hral na turné The Fragility tour a With Teeth tour. Okrem toho sa podieľal na nahrávkach "The Fragile", "Things Falling Apart", "And All That Could Have Been", "Still", a "With Teeth". Dillon opustil kapelu na začiatku With Teeth Tour, potom čo jeho zdravotné problémy donútili kapelu odložiť alebo zrušiť tri koncerty v priebehu dvoch týždňov. Jeho posledný koncert s NIN bol v Hollywood Bowl, Kalifornia, 1. októbra 2005. Po odchode sa venoval vlastnému projektu nearLY, s ktorým v roku 2005 vydal svoj debutový album "Reminder". Na ňom si väčšinu nástrojov nahral sám a o vokál sa postarala Claudia Sarne.
Fade into Darkness

„Fade into Darkness“ je skladba švédskeho house producenta and DJa Avicii. Bola vydaná 16. júla 2011. Skladba obsahuje sample z piesne „Perpetuum Mobile“ od Penguin Cafe Orchestra, ktorá bola napísaná Simonom Jeffesom. Pred vydaním sa uvažovalo aj o možnom názve „Penguin“ ale napokon autor remixu vybral názov „Fade Into Darkness“, ktoré sa nachádza v texte piesne.
Future in Our Hands

Future in Our Hands je druhý štúdiový album slovenskej funkovej skupiny Made 2 Mate z roku 1996. 
Autorstvo.
Hudba: 
Texty:
Indočína

Indočína (z fr. Indochine &lt; Indo- = Indo- + Chine = Čína) je región na území polostrova Zadná India v juhovýchodnej Ázii, Leží na juhozápad od Číny a na východ od Indie. Názov je pôvodne francúzsky a začali ho používať francúzski kolonisti vo Vietname, keď začali rozširovať územie kolónie do susediacich oblastí. 
Geografia.
Podľa užšieho vymedzenia Indočína pozostáva z územia bývalej Francúzskej Indočíny:
V širšom zmysle, podľa sociokultúrneho vymedzenia, Indočína zodpovedá kontinentálnej juhovýchodnej Ázii, ktorá zahŕňa aj štáty:
História.
Územie Indočíny pre svoju strategickú polohu priťahovalo pozornosť kolonizátorov. Odohrávalo sa tu mocenské súperenie medzi európskymi koloniálnymi mocnosťami, domácimi štátmi – Čína, Siam, a v neposlednom rade i Japonskom, ktorého vojenské obsadenie Francúzskej Indočíny malo devastačný dopad na francúzsku prestíž v oblasti, čo sa odzrkadlilo na tvrdom odpore miestnych voči Francúzom po 2. svetovej vojne.
Pedro (žuvačka)

Pedro bola legendárna bublinová žuvačka s ovocnou príchuťou, vyrábaná za čias socializmu v ČSSR. Žuvačka Pedro sa začala vyrábať v roku 1968 v stredočeskom závode Velim v rovnomennej obci.
Žuvačka Pedro.
Žuvačka Pedro bola zložená zo žuvacej gumy ružovej farby v tvare tenkého kvádra s typickým drážkovaním. Žuvacia guma bola zabalená do jednoduchého obalu, (pôvodne pozostávajúceho z dvoch častí), a to z vnútorného, staniolom potiahnutého papieru a vrchného papieru, na ktorom bol ako ústredný motív vyobrazený chlapec s typickým sombrérom s nápisom „Pedro“. Vedľa chlapca sa nachádzal nápis "Bubble gum" („bublinová guma“) a v krúžku 1 Kčs – cena žuvačky. Pod nápisom Pedro, bol ešte nápis Velim, označujúci výrobcu. Pozadie papieru, (neskôr vyrábaného z voskovaného papieru) malo červenú farbu. 
Najväčšej obľube sa žuvačka tešila v 70. a 80. rokoch. V roku 1980 tvorila produkciu Velimu viac ako 800 ton žuvačiek Pedro.
Takmer celá produkcia končila na domácom trhu. V 90. rokoch boli do žuvačiek pridávané humorné samolepky s obrázkami chlapca Pedra alebo niektorého z jeho kamarátov. Postupne tak boli vydané dve série po dvanástich obrázkoch. 
Výroba po roku 1989.
Výroba pokračuje aj po roku 1989 až do doby, kedy sa firma dostáva do privatizácie.
rok 1992.
V roku 1992 je spoločnosť privatizovaná firmou Nestlé. 
rok 1994.
Spoločnosť Nestlé, ktorá sa zameriava prevažne na výrobu čokoládových výrobkov a výrobou žuvačiek sa nezaoberá, výrobu žuvačiek Pedro v roku 1994 zastavuje. 
Značku Pedro neskôr kupuje firma Candy Plus, ktorá v roku 2011 obnovila výrobu.
rok 2006.
V roku 2006 si spoločnosť IN Trading registruje názov „"Pedrino"“, aj s pôvodným grafickým vyobrazením žuvačky Pedro, ktorú spoločnosť Candy Plus registrovanú nemala.
rok 2008.
V roku 2008 sa objavuje na trhu žuvačka Pedrino. Pedrino je vyrábané firmou IN Trading v Číne,
je o niečo užšie a dlhšie, má rovnaké drážkovanie ako malo Pedro a predáva sa spolu s obrázkom vo vnútri. Chuť Pedrina ale nie je taká, ako tomu bolo pri origináli.
rok 2011.
Koncom roka 2011, po tom ako český „Úřad průmyslového vlastnictví“ vymazáva názov Pedrino aj s jeho grafickou podobou, spoločnosť Candy Plus začína s výrobou žuvačky Pedro, s mierne pozmeneným vzhľadom, a registrovanými ochrannými prvkami. Žuvačka Pedro sa tentokrát vyrába v Maroku.
Výrobca žuvačky Pedrino mení jej názov na Kengino.
Kritika a obhajoba esperanta

Esperanto býva kritizované z rozmanitých dôvodov. Táto kritika väčšinou nie je smerovaná voči jazyku samotnému ale proti snahám mnohých esperantistov presadiť esperanto ako hlavný jazyk medzinárodnej komunikácie.
Esperantu býva vytýkané:
Rašelinník

Rašelinník ("Sphagnum" L., 1753) je botanický rod tvoriaci 151–350 druhov machov rastúcich prevažne na rašeliniskách v rašeline. Zástupcovia tohoto rodu sú schopní viazať vo svojich bunkách veľké množstvo vody. Niektoré druhy dokonca aj dvadsaťnásobok svojej hmotnosti.
Charakteristika.
Sú to typické hydrofilné a hygrofilné machy, ktoré dokážu vďaka svojim špecifickým vlastnostiam udržať obrovské množstvo vody. Ich stielka je totižto tvorená nielen z chlorocýst (asimilačných buniek), ale aj z hyalocýst - teda prázdnych buniek, schopných zadržiavať vodu. Okrem toho na povrchu pabyliek obsahujú útvary krčiažkovitého tvaru ("ampulae") vyplnené vodou.
Ekológia.
Rašelinníky rastú na minerálne chudobných pôdach vo vlhkých oblastiach, najmä v terénnych priehlbeninách. Na spodnom konci postupne odumierajú, a bez prístupu vzduchu vzniká rašelina, ktorá sa pre svoju schopnosť držať vodu používa ako kvetinový substrát.
Abruzzy (pohorie)

Abruzzy (-slovenský vžitý názov; tal. "Appenino Abruzzese", "Abruzzi") je pohorie v strednom Taliansku. Toto prevažne vápencové horstvo s početnými krasovými útvarmi je najvyššou časťou Apenín. Najvyšším vrchom je Corno Grande, (podľa niektorých zdrojov ). Abruzzy sú národným parkom.
Oblasť je známa častými zemetraseniami. Ťaží sa tu aj asfalt.
Place de Clichy

Place de Clichy je námestie v Paríži. Leží na hraniciach 8., 9., 17. a 18. obvodu. Pod námestím sa nachádza rovnomenná stanica metra.
Poloha.
Place de Clichy je jedno z mála miest v Paríži, kde sa stretávajú hranice štyroch obvodov (spolu s pont Saint-Michel – 1., 4., 5., 6. a "Carrefour de Belleville" – 10., 11., 19. a 20.).
Na námestie vedú ulice "Avenue de Clichy", Boulevard des Batignolles, Boulevard de Clichy, Rue d'Amsterdam a Rue de Clichy.
Dejiny.
Námestie sa nachádza na mieste bývalej mestskej brány "Barrière de Clichy", ktorá bola súčasťou parížskych hradieb. Počas Francúzskej revolúcie bola premenovaná na "Barrière de Fructidor" (1793). Bránou viedla cesty do mesta Clichy.
V marci 1814 na konci Prvého cisárstva pochodovalo 800 000 vojakov na Paríž. Zmocnila sa kopca Montmartre. Sever a severozápad Paríža od Clichy k Neuilly chránilo 70 000 členov Národnej gardy. Maršal Moncey bránil Barrière de Clichy proti ruským oddielom spolu s dobrovoľníkmi a študentmi École Polytechnique v celkovom počte 15 000 mužov až do vyhlásenia prímeria 30. marca 1814.
V rokoch 2008 – 2010 bolo námestie upravené pre chodcov a cyklistov a vysadená nová zeleň.
Významné stavby.
Uprostred námestí je pomník z roku 1864 venovaný francúzskemu maršalovi Monceymu, jednému z obrancov Paríža v roku 1814. Na 8 metrov vysokom podstavci zdobenom basreliéfmi stojí bronzové súsošie predstavujúce obranu Paríža.
Place Louis-Lépine

Place Louis-Lépine ("námestie Louisa Lépina") je námestie v Paríži. Nachádza sa v 4. obvode.
Poloha.
Námestie leží na ostrove Cité. Je ohraničené ulicami Rue de la Cité na východe, Rue de Lutèce na juhu, Quai de la Corse na severe a "Allée Célestin-Hennion" na západe. Uprostred námestia je vstup do stanice metra Cité.
Dejiny.
Námestie bolo vyhlásené 27. januára 1934 a bolo pomenované na počesť Louisa Lépina (1846 – 1933), policajného prefekta.